
ОБЩИНСКИ СЪВЕТ – ВРАЦА

ПРЕДЛОЖЕНИЕ
от Калин Каменов
Кмет на Община Враца
Относно: Одобряване на проект за Частично изменение на подробен устройствен план – план за регулация (ЧИПУП-ПР) за обособяване на  паркинги  в 
ж.к. „Металург“, гр. Враца.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Община Враца е постъпило заявление с вх. № 0800-495 / 13.10.2026 г. от Община Враца за одобряването на проект за частично изменение на подробен устройствен план. Желанието на заявителя е да се проведе градоустройствена процедура, за чието осъществяване е необходимо Общински съвет – Враца да одобри проект за Частично изменение на подробен устройствен план - план за регулация (ЧИПУП-ПР) за обособяване на нови площи за изграждане на паркинги, чрез трансформиране уличната мрежа и урегулирани поземлени имоти – частна общинска собственост, находящи се в кв. 75, кв. 77, кв. 78, кв. 79, кв. 80, кв. 81, кв. 90 и кв. 91, в югоизточната част на ж.к. „Металург“ , по плана на гр. Враца.

След извършена служебна проверка е констатирано, че регулационният план на 
гр. Враца, одобрен с Решение № 959 / 19.04.2011 г. на Общински съвет – Враца, не отразява фактическата обстановка в ж.к. „Металург“, гр. Враца. Установено е, че в границите на урегулираните поземлени имоти, както и по протежение на уличното платно са обособени паркоместа, които се използват от живущите в района.

С настоящатата разработка се предвижда изменение на регулационните граници на съществуващите урегулирани поземлени имоти и бордюрните линии на прилежащите към тях улици с оглед разширяването и създаването на допълнителни паркоместа. С градоустройственото изменение ще се обособят необходимите пространства в зоните около жилищните блокове, с цел по-целесъобразно регламентиране на местата за паркиране в района. След промяната на регулационните граници  с окончателния проект на подробен устройствен план се очаква да се обособят между 400 и 500 паркоместа за обслужване нуждите на живущите в кв. 75, кв. 77, кв. 78, кв. 79, кв. 80, кв. 81, кв. 90 и кв. 91 по плана на ж.к. „Металург“. 

Към заявлението са приложени 3 бр. папки с окончателен проект на ЧИПУП-ПР.

Заявлението е разгледано на заседание на ОЕСУТ, проведено на 14.10.2026 год., като в т. 5 на Протокол № 11 / 14.10.2026 год. е изразено становище, че приема изработения проект, като предлага на Кмета на Община Враца да внесе предложение за одобряването му, което е в правомощията на Общинския съвет – Враца.

На основание гореизложеното и във връзка с чл. 21, ал. 1, т. 8 и т. 11 и ал. 2 от ЗМСМА, във връзка с чл. 8, ал. 1 от Закона за общинската собственост (ЗОС), като принципал на общинската собственост, чл. 110, ал. 1, т. 2 и чл. 129, ал. 1 от ЗУТ и 
чл. 134, ал. 2, т. 4 и т. 6 от ЗУТ, предлагам Общински съвет – Враца да одобри предложения проект за Частично изменение на подробен устройствен план - план за регулация (ЧИПУП-ПР) за обособяване на нови площи за изграждане на паркинги, чрез трансформиране уличната мрежа и урегулирани поземлени имоти – частна общинска собственост, находящи се в кв. 75, кв. 77, кв. 78, кв. 79, кв. 80, кв. 81, кв. 90 и кв. 91, в югоизточната част на ж.к. „Металург“ , по плана на гр. Враца, за което предлагам проект на решение.
Приложения:

1. Окончателен проект за частично изменение на подробен устройствен план – план за регулация.

О Б Щ И Н С К И   С Ъ В Е Т – В Р А Ц А

Р Е Ш Е Н И Е

№........................................

от....................................................
ОТНОСНО: Одобряване на проект за Частично изменение на подробен устройствен план – план за регулация (ЧИПУП-ПР) за обособяване на  паркинги  в 
ж.к. „Металург“, гр. Враца.
О Б Щ И Н С К И   С Ъ В Е Т
На основание чл. 21, ал. 1, т. 8 и т. 11 и ал. 2 от Закона за местното самоуправление и местната администрация (ЗМСМА), във връзка с чл. 8, ал. 1 от Закона за общинската собственост (ЗОС), като принципал на общинската собственост, чл. 110, ал. 1, т. 2, чл. 134, ал. 2, т. 4 и т. 6 и чл. 129, ал. 1 от Закон за устройство на територията (ЗУТ), решение по т. 5 на Протокол № 11 / 14.10.2026 г. на Общинския експертен съвет по устройство на територията (ОЕСУТ), Решение № 800 от Протокол № 54 / 30.06.2026 г. на Общински съвет – Враца за допускане изработването на подробен устройствен план и при мотиви изложени в предложението и при мотиви изложени в предложението,   
Р Е Ш И:

1. Одобрява проект за Частично изменение на подробен устройствен план - план за регулация (ЧИПУП-ПР) за обособяване на нови площи за изграждане на паркинги, чрез трансформиране уличната мрежа и урегулирани поземлени имоти – частна общинска собственост, находящи се в кв. 75, кв. 77, кв. 78, кв. 79, кв. 80, кв. 81, кв. 90 и кв. 91, в югоизточната част на ж.к. „Металург“ , по плана на гр. Враца.
2. Решението подлежи на обжалване в 30-дневен срок от обнародването му в „Държавен вестник” чрез Община Враца пред Административен съд - гр. Враца на основание чл. 215, ал. 4 от ЗУТ.
3. Възлага на Кмета на Община Враца да изпрати решението за обнародване в „Държавен вестник“, съгласно изискванията на чл. 129, ал. 1 от Закона за устройство на територията.

